stanford-oval/wikipedia huggingface dataset:
ניו זילנד
כלכלה

ניו זילנד היא מדינה מערבית מפותחת, ורמת החיים בה גבוהה. המטבע הוא דולר ניו זילנדי המחולק ל-100 סנט.
כלכלת ניו זילנד מסתמכת במידה רבה על מסחר ועל ייצוא, במיוחד של מוצרי חקלאות, דיג, בשר, מיכון וטקסטיל, ענף מרכזי נוסף הוא התיירות.
על פי נתוני 2022, הייצוא הסתכם ב-46.5 מיליארד דולר (כשליש מוצרי חלב, בשר וכדומה), והשווקים המרכזיים הם סין (כ-18%) אוסטרליה (9%), ארצות הברית (9%), יפן ודרום קוריאה. הייבוא מסתכם ב-51.5 מיליארד דולר בשנה, בעיקר נפט (12%), אלקטרוניקה, כלי רכב, ופלסטיק. רוב הייבוא מגיע מסין (20%), מאוסטרליה (14%), מארצות הברית (7%), דרום קוריאה וסינגפור. החוב החיצוני נכון ל-2024 מוערך ב-216 מיליארד דולר.
מאז הקמתה של ניו זילנד עד לסוף המאה ה-20 התבססה כלכלתה במידה רבה על סחר עם הממלכה המאוחדת, ועד שנת 1965 הופנה אליה יותר ממחצית הייצוא. הצטרפות הממלכה המאוחדת לאיחוד האירופי ב-1973 גרמה להעדפת תוצרת אירופית והקטינה באופן משמעותי את הסחר בין המדינות. שינוי זה, במקביל לעליית מחירי הנפט ולהאטה בכלכלה העולמית בשנות ה-70 וה-80, גרמו למיתון עמוק בניו זילנד ולירידה משמעותית ברמת החיים ביחס למדינות מערביות אחרות. בשנת 1984 החלה ניו זילנד בשינוי מקרו-כלכלי משמעותי, מכלכלה מגוננת המושתתת על מערכת רגולציה חזקה לכלכלת שוק חופשי ליברלית. בהתאם למדיניות זו הפריטה ניו זילנד חברות ממשלתיות רבות, בהן – מערכת הרכבות, מוסדות פיננסיים, תחנות רדיו וחברת תקשורת. מאז תחילת שנות ה-2000 שינתה ניו זילנד מסלול במידת מה, ההפרטות והקיצוצים גרמו לביקורות רבות, ונחשבו לכישלון על-ידי חלק לא מבוטל מתושבי ניו זילנד. ממשלות לייבור בראשות הלן קלארק וג'סינדה ארדרן ביצעו מדיניות של הלאמות, הגדלת התקציב, העלאת שכר המינימום והרחבת זכויות העובדים. עם זאת, ניו זילנד עדיין נחשבת למדינה שבה החופש הכלכלי הוא מהגבוהים בעולם.
כלכלת ניו זילנד כיום מבוססת על שוק חופשי והסכמי סחר חופשי, ניו זילנד הייתה אחת המדינות הראשונות שדנו בהסכם סחר חופשי עם סין כבר ב-2004. כ-65% מהעובדים מועסקים בשירותים, 25% בתעשייה ו-10% בחקלאות. רמת האבטלה בניו זילנד היא 3.7%, מהנמוכות בעולם. רמת האינפלציה היא 3% בשנה.
גאוגרפיה

ניו זילנד מורכבת משני איים עיקריים – האי הצפוני (North island) שאוקלנד ווילנגטון נמצאות בו, האי הדרומי (South island) שנקראים גם או טה-איקה-א-מאוי (Te-Ika-a-Maui) וטה-ואי-פוונאמו (Te Wai Pounamu) במאורית, וממספר איים קטנים יותר. בהם האי סטיוארט (Stewart Island) ראקיאורה (Rakiura) בשפת המאורים, האי וואיהקה (Waiheke), גרייט ברייר (Great Barrier Island) ואיי צ'טהאם (Chatham Islands).
אורכו הכולל של קו החוף הוא כ-15,000 ק"מ.
האי הצפוני והאי הדרומי מופרדים על ידי מצר קוק. שטחה של ניו זילנד הוא 268,680 קמ"ר, גדול במעט מזה של בריטניה, וקטן במעט מזה של איטליה.
האי הדרומי הוא הגדול ביותר, הוא חצוי לאורכו על ידי האלפים הדרומיים בהם נמצאות הפסגה הגבוהה בניו זילנד, הר קוק (3,754 מטר) ו-18 פסגות נוספות מעל לגובה של 3,000 מטר. האי הצפוני הוא הררי פחות אך מאפיינים אותו אזורי פעילות געשית. ההר הגבוה ביותר באי הצפוני, רואפהו, התפרץ בפעם האחרונה ב-2007.
עונת הקיץ נמשכת מדצמבר עד פברואר, והחורף – מיוני עד אוגוסט. האקלים הרגיל במדינה הוא נוח, ולעיתים נדירות חורג מ-30 מעלות צלזיוס כלפי מעלה או מ-0 מעלות כלפי מטה. בבירה ולינגטון נעה הטמפרטורה הממוצעת בין 6 ל-20 מעלות. כמות המשקעים רבה, ונעה ברוב האזורים בין 600 ל-1,800 מ"מ בשנה. באזורים מסוימים, בעיקר בחוף המערבי של האי הדרומי, מגיעה כמות המשקעים אף ל-12,000 מ"מ בשנה.
ניו זילנד ידועה בנופיה ובתופעות הטבע המאפיינות אותה, והפכה אבן שואבת למיליוני תיירים בשנה. היא משלבת מגוון רחב של נופים טבעיים: יערות גשם, קרחונים, שלג, חופים זהובים, מעיינות חמים, דיונות חול, פיורדים ועוד. נופיה שימשו תפאורה לסדרת סרטי הקולנוע שר הטבעות, שמשכו אליה תשומת לב בכל העולם.
בניו זילנד 14 פארקים לאומיים ושמורות טבע, המכסים יחדיו כמעט שליש משטחה של המדינה. הפופולריים שבהם הם הפיורדלנד, אבל טסמן וטונגרירו.
גאוגרפיה > חי וצומח

בשל בידודה הגאוגרפי, התפתחו בניו זילנד בעלי חיים וצמחים ייחודיים. מעל 80% מהצמחייה באיים ייחודית לניו זילנד. בולטים בעיקר עצי הקאורי העצומים ויותר מ-40 מינים של בעלי חיים אנדמיים לניו זילנד. עד להגעת האדם לניו זילנד, לפני כאלף שנים, היונקים היחידים שחיו בה היו שלושה מיני עטלפים (אחד מהם נכחד בינתיים). עקב כך, התפתחו מינים רבים של עופות חסרי יכולת תעופה, בהם הקיווי, הקאקאפו, המואה, והטאקאהה.
דמוגרפיה

כיום חיים בניו זילנד כ-5 מיליון תושבים. תוחלת החיים במדינה היא 82 שנים (80.3 שנים לגבר ו-83.7 שנים לאישה). שיעור הפריון הוא 1.5 צאצאים לאישה.
דמוגרפיה > דת ומוצא אתני

74% מהאוכלוסייה הם ממוצא אירופי, בעיקר בריטים, אירים, גרמנים, צרפתים ואיטלקים. הם מכונים פקאהה (Pākehā) בפי המאורים. 14.9% מהתושבים הם מאורים. 11.8% מהתושבים הם ממוצא אסייתי ו-6.5% ממוצא פולינזי. צפיפות האוכלוסייה במדינה נמוכה ומרבית האוכלוסייה (כשלושה רבעים) מרוכזת באי הצפוני, מתוכה מעל למיליון באוקלנד ובפרבריה. האי הדרומי מיושב בדלילות, והאי סטיוארט דליל אף יותר, ומרבית האיים הקטנים יותר אינם מיושבים.
כ-51.6% מהתושבים בניו זילנד הם חילונים חסרי שיוך דתי. הדת השלטת בניו זילנד היא הנצרות: 10% מגדירים עצמם קתולים ו-6.8% אנגליקנים. זרם דתי בולט נוסף הוא הרטאנה (Ratana) תנועה נוצרית שמקורה בניו זילנד ואומצה בעיקר על ידי המאורים.
המיעוטים הדתיים כוללים הינדים, יהודים, מוסלמים, סיקים ובודהיסטים.
הקהילה היהודית כוללת כ-5,274 איש וריכוזם בעיקר בערים הגדולות – אוקלנד, ולינגטון וקרייסטצ'רץ'.
דמוגרפיה > עיור

נכון ליוני 2023, אוכלוסיית ניו זילנד מרוכזת בצפון המדינה, כאשר כ-76.5% מהאוכלוסייה מתגוררת באי הצפוני ו-23.5% באי הדרומי. ניו זילנד היא מדינה עירונית בעיקרה, כאשר 83.6% מהאוכלוסייה מתגוררת באזורים עירוניים, ו-50.4% מהאוכלוסייה מתגוררת בשבע הערים שאוכלוסייתן עולה על 100,000 תושבים. אוקלנד, עם למעלה מ-1.4 מיליון תושבים, היא העיר הגדולה ביותר. הערים בניו זילנד מדורגות בדרך כלל גבוה במדדים בין-לאומיים לאיכות חיים. לדוגמה, בשנת 2016, אוקלנד דורגה כעיר השלישית הכי ראויה למגורים בעולם, וולינגטון במקום ה-12 לפי סקר איכות החיים של מרסר.
תרבות

התרבות הניו זילנדית כיום מבוססת על שילוב בין התרבות המאורית לבין התרבות הבריטית, בתוספת השפעות של תרבויות מפולינזיה ומהמזרח הרחוק. התרבות הדומיננטית במדינה היא בריטית. וכמעט כל התושבים דוברים אנגלית. ההגירה המתמדת מבריטניה מחזקת את הזיקה התרבותית הזו. מנגד, מתאמצים המאורים לשמר את תרבותם, אך כיום נותרו רק אזורים מעטים בהם משמשת המאורית כשפת יום יום והתושבים מקיימים אורח חיים מאורי שבטי. כיום, ריקודים וטקסים מאורים, דוגמת ההאקה, מתקיימים בעיקר כאטרקציה תיירותית.
אזרחי ותושבי ניו זילנד אימצו לעצמם באופן לא-רשמי (ויש הטוענים כי בעל-כורחם) את הכינוי "קיווים" (Kiwis), ככינוי חיבה מקוצר על-שם עוף הקיווי, האנדמי לאיים של ניו זילנד, ושמקור שמו בשפה המאורית-הילידית המקומית. הכינוי קיווי דבק גם בדולר הניו זילנדי (עוף הקיווי מופיע על מטבע של דולר ניו זילנדי אחד) וכן גם כזיהוי לצבא ניו זילנד (ככל הנראה עקב השימוש במשחת הנעליים "קיווי").
צבא וביטחון

האחריות להגנתה של ניו זילנד מוטלת על כוחות ההגנה של ניו זילנד, גוף תלת-זרועי צבאי הכפוף למשרד ההגנה בממשלת ניו זילנד. נכון לשנת 2010 שירתו בכוחות ההגנה 8,617 אנשים בשירות קבע ו-2,377 אנשי מילואים. זרועות כוחות ההגנה הם:
צבא ניו זילנד
הצי המלכותי של ניו זילנד
חיל האוויר המלכותי של ניו זילנד
ההיסטוריה הצבאית של ניו זילנד מתחילה מימי המלחמות נגד שבטי המאורים, ממשיכה בהשתתפותם של כוחות ההגנה במלחמת הבורים, במלחמות העולם, במלחמת קוריאה ומאז תחילת המאה ה-21 באפגניסטן, בעיראק ובמשימות שמירת שלום במקומות שונים בעולם. זרועות כוחות ההגנה של ניו זילנד מהווים כוח צבאי קטן בקנה מידה עולמי אך יעיל ואיכותי.
ראו גם

ערים בניו זילנד
חבלי ניו זילנד
פארקים לאומיים בניו זילנד
יחסי ישראל–ניו זילנד
יהדות ניו זילנד
הערות שוליים

↑  בדרך כלל לא בשימוש.
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
1 2  לא כולל טריטוריות מרוחקות
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  אבי קליין, ‏כישלון "הניסוי הניו-זילנדי", באתר דבר העובדים בארץ ישראל, 30 בנובמבר 2017
| --- | --- |
בקרת זהויות :  NLI: 987007554809905171  BIBSYS: 90176937  BNE: XX452084  BnF: cb12581707j (data)  CiNii: DA05145077  GND: 4041915-0  HDS: 003478  ISNI: 0000 0001 2208 1006  KulturNav: fc150217-1733-4dbc-87bc-25f2ac98795a  LCCN: n79021322  MusicBrainz: 8524c7d9-f472-3890-a458-f28d5081d9c4  NARA: 10035727  NDL: 00568770  NKC: ge130252  NLA: 35383533  RERO: 02-A000121802  SUDOC: 149871848  Trove: 933239  UKPARL: gcHHqA9U  VIAF: 130102165   WorldCat (עם VIAF): 130102165
In the Wake of Poseidon

In the Wake of Poseidon (בתקומתו של פוסידון) הוא אלבום האולפן השני של להקת הרוק המתקדם, קינג קרימזון שיצא ב-1970.
הפקה

הלהקה שמרה על הסגנון המתקדם והפסיכדלי של אלבומה הקודם. בשיר Cadence and Cascade, מבצע גורדון האסקל את קטע השירה. האסקל הצטרף ללהקה באלבומה הבא, Lizard, בתור בסיסט וזמר. האלבום היה האלבום הראשון והיחיד בו השתתף.
זהו האלבום האחרון בו השתתף הבסיסט/זמר, גרג לייק. לאחר עזיבתו של לייק הקים את הסופרגרופ המפורסם אמרסון, לייק ופאלמר. עטיפת האלבום היא ציור משנת 1967 שצויר על ידי טאמו דה ז'ון שנקרא 12 Archetypes or The 12 Faces of Humankind. האלבום כולל שיר הנקרא Peace שמחולק לשלושה חלקים. החלק הראשון הוא קטע א-קפלה, החלק השני הוא קטע אינסטרומנטלי שנמשך דקה ו-15 שניות. החלק השלישי מזכיר בתחילתו את חלק הא-קפלה הראשון, אך בהמשכו מוזיקה מלווה מצטרפת. Pictures of a City הוא שיר בעל טמפו גבוה ששילב סגנונות כמו פיוז'ן, רוק מתקדם, רוק כבד ורוק פסיכדלי. מבנה השיר מזכיר את השיר הפותח באלבום הבכורה של הלהקה, 21st Century Schizoid Man. שיר הנושא המלנכולי מזכיר גם הוא שיר מאלבום הבכורה, Epitaph. השיר Cat Food, שיצא כסינגל, כולל אלתורים בכלים שונים. הרצועה הארוכה ביותר באלבום שנקראת The Devil's Triangle (משולש השטן) היא יצירה אוונגרדית ובחלקה האחרון היא כוללת קטע מהשיר The Court of the Crimson King, שהופיע באלבום הקודם. במהדורה החדשה של האלבום, The Devil's Triangle חולקה לרצועות שונות וכלל שלוש רצועות בונוס.
רשימת שירים

Peace: A Beginning
Pictures of a City
Cadence and Cascade
In the Wake of Poseidon
Peace – A Theme
Cat Food
The Devil's Triangle
Peace: An End
שותפים באלבום

רוברט פריפ - גיטרה, מלוטרון
גרג לייק - שירה
מייקל גיילס - תופים, כלי הקשה, קולות
פיטר סינפילד - תמלילן
שותפים אחרים

מל קולינס - סקסופון וחליל
פיטר גלייס - גיטרת בס
קיית' טיפט - פסנתר
גורדון האסקל - שירה מובילה ב-Cadence and Cascade
קלאונימוס

קלאונימוס (ביוונית: Κλεώνυμος; סוף המאה ה-4 לפנה"ס ותחילת המאה ה-3 לפנה"ס) היה נסיך מצביא ומדינאי ספרטני.
משפחתו

לא ידוע מתי, קלאונימוס נשא לאשה את כילוניס היפה, בתו של לאוטיכידס מהשושלת האאוריפונטידית. עם זאת, כילוניס לא אהבה אותו, והתאהבה באופן נואש באחיינו אקרוטאטוס השני. מאוחר יותר היא נישאה לאקרוטאטוס, וילדה לו את אראוס השני. היה לקלאונימוס בן, לא ידוע מאיזו אשה, בשם לאונידס השני.
לאחר מותו של אקרוטאטוס, הוכתר אראוס השני כמלך, ומכיוון שהיה עוד קטין היה צורך באפוטרופוס למענו. לפיכך נבחר בנו של קלאונימוס, לאונידס השני, כאפוטרופוס שלו. לאחר מותו של אראוס, הפך לאונידס למלך.
לקריאה נוספת

דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
הערות שוליים

1 2  פלוטרכוס, "חיי פירוס", 26.
↑  פאוסניאס, "תיאורה של יוון", 3.6.3.
↑  דיודורוס, ספר עשרים, 104.
↑  דיודורוס, ספר עשרים, 104.
↑  טיטוס ליוויוס, ספר עשירי, 2.
↑  גולן, עמ' 316.
↑  פלוטרכוס, "חיי דמטריוס", 39.
↑  פוליאינוס, "סטראטגמטה", ספר שני, 29.
↑  גולן, עמ' 142.
↑  פלוטרכוס, "חיי אגיס", 3.
| --- | --- |
בקרת זהויות :  NLI: 987007373220805171  GND: 119070553  ISNI: 0000 0000 5089 1674  LCCN: nr92036261  VIAF: 40180377   WorldCat (עם VIAF): 40180377
Harder, Better, Faster, Stronger

"Harder, Better, Faster, Stronger" הוא שיר של צמד המוזיקה האלקטרונית הצרפתי דאפט פאנק, שיצא לאור ב--13 באוקטובר 2001 כסינגל הרביעי מתוך אלבום האולפן השני של הצמד, Discovery. גרסת הופעה חיה של השיר שוחררה כסינגל מתוך האלבום Alive 2007 ב-15 באוקטובר 2007. גרסה זו זכתה בפרס גראמי להקלטת הדאנס הטובה ביותר בשנת 2009. באוקטובר של 2011, NME דירג את השיר במקום ה-132 ברשימת "150 השירים הטובים ביותר של 15 השנים האחרונות".
לחן

"Harder, Better, Faster, Stronger" בנוי סביב ריף קלידים "קופצני" שסומפל מהשיר "Cola Bottle Baby" משנת 1979 של מוזיקאי הפאנק אדווין בירדסונג. ב-2016 אמר בירדסונג: "הקלטתי את 'Cola Bottle Baby' לפני 30 שנה, והנה באים כמה חבר'ה מצרפת. שאלתי אותם, 'איפה מצאתם את המוזיקה?'. והם אמרו, 'עברנו בפחים וזה צץ החוצה'... אני מבורך ואני ממשיך להתברך בכך שאני פותח את זרועותיי לאלוהים כל יום". השיר כולל גם שירה מקודדת.
קליפ

הקליפ המונפש לשיר "Harder, Better, Faster, Stronger" שוחרר לראשונה כפרק בודד לקידום יציאת הסינגל. מאוחר יותר הוא הופיע כסצנה בסרט העלילתי אינטרסטלה 5555. הוא מראה את חברי הלהקה החייזרית במתקן אלקטרוני עצום. שם, הם משתנים באופן פרוטזטי וקוסמטי על ידי מכונות שונות כדי להידמות לבני אדם.
הקליפ לגרסה החיה של "Harder, Better, Faster, Stronger" בוים על ידי אוליבייה גונדרי. הוא מכיל קטעים שצולמו על ידי הקהל ב-250 מצלמות בהופעה של דאפט פאנק בברוקלין בפארק KeySpan בקוני איילנד. הקליפ נוצר בהשראת סרט ההופעה של הביסטי בויז "Awesome; I Fuckin' Shot That!". הקליפ שוחרר לראשונה באינטרנט ב-26 באוקטובר 2007, באתר Webcastr.
גרסת הופעה חיה

גרסה חיה של השיר "Harder, Better, Faster, Stronger" הוקלטה בברסי בפריז ב-14 ביוני 2007. השיר יצא לאור כסינגל להורדה ב-15 באוקטובר 2007, עבור אלבום ההופעה החיה Alive 2007. השיר מכיל גם חלק מהקטע "Television Rules the Nation / Crescendolls" של ההופעה של ברסי הכולל אלמנטים מהשירים "Around the World", של "Television Rules the Nation", ו-"Steam Machine". גרסה זו של השיר זכתה בפרס גראמי להקלטת הדאנס הטובה ביותר בטקס פרסי גראמי ה-51.
גרסאות אחרות

דיפלו הוציא רמיקס לשיר "Harder, Better, Faster, Stronger" בשם "Work Is Never Over". השיר הופיע באלבום האוסף שלו "Decent Work for Decent Pay". שם השיר זכה גם לפרודיה בפרק של המופע של קליבלנד שנקרא "Harder, Better, Faster, Browner", שהיה חלק מהעונה השנייה. ניל סיסרגה השתמש בקטע האינסטרומנטלי של "Harder, Better, Faster, Stronger", יחד עם השירים "Walkin' on the Sun" ו-"All Star" של סמאש מאות', עבור המאשאפ "Daft Mouth" כחלק מהאלבום "Mouth Sounds" של סיסרגה.
השיר "Stronger" של קניה וסט מתוך האלבום Graduation כולל באופן בולט סמפל של "Harder, Better, Faster, Stronger". שני שחקנים שלבשו את התלבושות הרובוטיות של דאפט פאנק בסרט אלקטרומה של דאפט פאנק מופיעים בקליפ לשיר "Stronger". השיר בוצע בהופעה חיה בטקס פרסי הגראמי ה-50 עם דאפט פאנק בפירמידת סימני ההיכר שלהם בזמן שווסט היה על הבמה וביצע את הראפ. חבר להקת דאפט פאנק, גי-מנואל דה הומם-קריסטו, אמר כי "Stronger" "לא היה שיתוף פעולה באולפן, אבל האווירה של המוזיקה שאנחנו עושים בנפרד התחברה למה שווסט עשה עם השיר". מאוחר יותר הוא הבהיר כי הגרסה החיה הייתה "באמת שיתוף פעולה מההתחלה. באמת עשינו הכל יד ביד".
במדיה

תוכנית הטלוויזיה "האנטומיה של גריי" השתמשה בשם השיר עבור אחד הפרקים בעונה הארבע עשרה. השיר שומש בבן 10 וגם בטריילר התיאטרלי לסרט האנימציה של דיסני ראלף שובר את האינטרנט.
במדיה > Daft Hands

"Harder, Better, Faster, Stronger" מופיע בסרטון הוויראלי של יוטיוב משנת 2007 "Daft Hands", שבו נראים זוג ידיים נעות כדי לחשוף כל מילה במילות השיר. הקליפ בוצע על ידי אוסטין הול, שהופיע מאוחר יותר בהמופע של אלן דג'נרס. ב-2010, מגזין טיים כלל את "Daft Hands" ברשימת "50 הסרטונים הטובים ביותר של YouTube". הקליפ היווה השראה לרימייקים רבים, כולל הגרסה "Daft Bodies". שני הסרטונים, יחד עם סרטונים ויראליים אחרים, הוזכרו בקליפ "Pork and Beans" של Weezer.
הערות שוליים

1 2  Exclusive: Live Album To Chronicle Daft Punk Tour | Billboard, web.archive.org, ‏2015-08-21
1 2  Daft Punk - YouTube, www.youtube.com
↑  150 Best Tracks Of The Past 15 Years | NME.COM, web.archive.org, ‏2015-06-29
1 2  Edwin Birdsong: Funk musician sampled by Daft Punk dies aged 77 - BBC News, web.archive.org, ‏2019-08-19
↑  Harder Better Faster Stronger: The Song That Proved Daft Punk's Genius | HuffPost UK, web.archive.org, ‏2017-06-23
↑  Daft Punk - Harder, Better, Faster, Stronger - Webcastr.com - Videos, Music, Movies, Funny, Celebs and News, web.archive.org, ‏2007-12-08
↑  Music for Business - Official Music Catalogue For All Businesses, web.archive.org, ‏2023-02-06
↑  Grammy 2009 Winners List - Music, Celebrity, Artist News | MTV.com, web.archive.org, ‏2012-06-29
↑  Daft Punk make surprise Grammy appearance with Kanye West | NME.COM, web.archive.org, ‏2016-04-02
↑  Exclusive: Live Album To Chronicle Daft Punk Tour | Billboard, web.archive.org, ‏2015-08-21
↑  finalseptember08, web.archive.org, ‏2011-07-18
↑  Wreck-It Ralph 2 trailer mocks Google’s annoying predictive search - Polygon, web.archive.org, ‏2018-07-06
↑  Daft Hands - Harder, Better, Faster, Stronger, נבדק ב-2023-10-18
↑  Best YouTube Videos of All Time, Ranked - Thrillist, web.archive.org, ‏2021-08-26
1 2  ‘Daft Bodies’ Was TikTok Before Trend Dances Were a Thing, web.archive.org, ‏2022-12-06
↑  Daft Hands - YouTube's 50 Best Videos - TIME, web.archive.org, ‏2022-06-27
↑  The DIY Daft Punk video craze | Music | theguardian.com, web.archive.org, ‏2022-12-07
| דאפט פאנק |
| --- | --- | --- |
תומא בנגלטר • גי-מנואל דה הומם-קריסטו
| אלבומי אולפן | Homework‏ • Discovery‏ • Human After All‏ • Random Access Memories‏ |  |
| אלבומי הופעה | ‏Alive 1997‏ • Alive 2007‏ |  |
| פסקול | Tron: Legacy‏ |  |
| אלבומי רמיקס | Daft Club‏ • Human After All: Remixes‏ • Tron: Legacy Reconfigured‏ • Homework (Remixes)‏ |  |
| אלבומי אוסף | Musique Vol. 1 1993–2005‏ • Random Access Memories (10th Anniversary Edition)‏ |  |
| סינגלים | Da Funk‏ • Around the World‏ • Burnin'‏ • Revolution 909‏ • One More Time‏ • Aerodynamic‏ • Digital Love‏ • Harder, Better, Faster, Stronger‏ • Face to Face‏ • Something About Us‏ • Robot Rock‏ • Technologic‏ • Human After All‏ • The Prime Time of Your Life‏ •  Derezzed‏ • Get Lucky‏ • Lose Yourself to Dance‏ • Doin' It Right‏ • Instant Crush‏ • Give Life Back to Music‏ • Infinity Repeating (2013 Demo)‏ |  |
| שירים בהשתתפות | Starboy‏ • I Feel It Coming‏ |  |
| שירים נוספים | Giorgio by Moroder‏ • Touch‏ • Fragments of Time‏ • Contact‏ |  |
| סיבובי הופעות | Daftendirektour‏ • Alive 2007‏ |  |
| סרטים | D.A.F.T.: A Story About Dogs, Androids, Firemen and Tomatoes‏ • אינטרסטלה 5555‏ • אלקטרומה של דאפט פאנק‏ |  |
| ערכים קשורים | דארלין'‏ • פיניקס‏ • Roulé‏ • Crydamoure‏ • Music Sounds Better with You‏ |  |
דיסקוגרפיה של דאפט פאנק • שירים שהוקלטו על ידי דאפט פאנק
| --- | --- |
בקרת זהויות :  MusicBrainz release group: aa5b9bea-dcdf-4911-838f-8f90b0fc1171  MusicBrainz work: fb670a7d-4e22-3f65-8d3f-7cf2c29c6601
La Roux

| --- | --- |

 מקום הקמה:  לונדון 
 מוקד פעילות:  בריקסטון, אנגליה   גלאזגו, סקוטלנד
 תקופת הפעילות:  2008–2010, 2014
 סוגה:  פופ, סינת'-פופ, דאנס, אינדיטרוניקה, גל חדש
 חברת תקליטים:  פולידור רקורדס, קיטסונה 
 www.laroux.co.uk
 חברים
 אלי ג'קסון
 חברים לשעבר
 בן ליגמד
 
La Roux היא להקת פופ בריטית. בלהקה חברים אלי ג'קסון כסולנית, ובן ליגמד כמפיק והיוצר. הלהקה מושפעת בעיקר מלהקות סינת'פופ בריטיות, כמו: "The Human League", "Heaven 17", "Blancmange" ו"Yazoo". התירגום מצרפתית של שם ההרכב הוא "הג'ינג'ית" (או The Red). אחרי שהלהקה לא הצליחה זמן מה, אביה של ג'קסון הביא את הקלטות ההרכב למכר שקשור לתעשיית המוזיקה.
(La Roux (2009

הסינגל הראשון של הלהקה הוא "Quicksand" שיצא ב-15 בדצמבר 2008. השיר הגיע ל-200 השירים הנמכרים ביותר בבריטניה. במצעדים בקנדה, הוא הגיע למקום 18 שזה מיקום השיא שלו. אך הפריצה הגיעה רק בסינגל השני "In for the Kill" שיצא ב-16 במרץ 2009. השיר נכנס למצעדים בכל רחבי העולם ואף הגיע למקום שני בבריטניה. הסינגל הצליח גם באוסטרליה ואירלנד והוא הפך לסינגל זהב עם מכירות של למעלה מחצי מיליון. הסינגל השלישי "Bulletproof" שיצא ב-22 ביוני 2009 הגיע אף למיקום יותר גבוהים במצעדים מאשר הסינגל השני והוא הפך להיות הסינגל הראשון שלהם שהגיע למקום הראשון בבריטניה. ב-29 ביוני 2009 יצא אלבום הבכורה שלהם, "La Roux". האלבום מכר כ-70,000 עותקים בשבוע הראשון ליציאתו. הסינגל הרביעי שלהם "I'm Not Your Toy" הצליח מאוד בכל רחבי העולם.
(Trouble in Paradise (2014

אחרי 5 שנים של הפסקה, ביולי 2014 שוחרר האלבום השני של הלהקה. בתהליך העבודה על האלבום החדש, הרגישה אלי שהיא הולכת בדרך יצירתית שונה מבן לנגמייד שותפה לאלבום הבכורה ובן זוגה לשעבר. בסופו של דבר החליטה הזמרת להקליט את האלבום עם הטכנאי Ian Sherwin, שלקח את מושכות ההפקה. הסינגל הראשון של האלבום השני היה "Let Me Down Gently", בלדת אווירה נוגה, אשר זכה לביקורות מצוינות. הסינגל השני הוא "Kiss and not tell". האלבום דורג במקום הראשון במצעד 30 האלבומים הטובים ביותר לשנת 2014 במגזינים הנחשבים "טיים אאוט - לונדון" ו"הניו יורק פוסט".
Let Me Down Gently

פרק זה לוקה בחסר. אנא תרמו לוויקיפדיה ו.
הדרך לפסגה

| --- | --- |

 מידע כללי
 מאת:  דונלד טראמפ 
 שפת המקור:  אנגלית 
 הוצאה
 הוצאה:  Crown Publishing Group 
 תאריך הוצאה:  2004 
 מספר עמודים:  253
 סדרה
 ספר קודם:  Trump: How to Get Rich 
 קישורים חיצוניים
 מסת"ב:  מסת"ב 9781400050161
 
הדרך לפסגה: העצה העסקית הטובה ביותר שקיבלתי אי פעם (באנגלית: The Way to the Top: The Best Business Advice I Ever Received) הוא ספר עסקים שחיבר איש העסקים ונשיא ארצות הברית, דונלד טראמפ.
הספר פורסם ב-18 במאי 2004 וכבר שבוע לאחר מכן הגיע הספר למקום ה-10 ברשימת ספרי העסקים הנמכרים ביותר של עיתון ה"וול סטריט ג'ורנל" והיה אחד מרבי המכר ברשימה עד יולי 2004.
תקציר

הדרך לפסגה כוללת הצעות עסקיות מכ-100 אנשי עסקים, כולל מתווכים, יזמים, אנשי תקשורת ואנשי יח"צ.
ביקורות

מגזין הספרות האמריקאי "Publishers Weekly" (אנ') המליץ על הספר וכתב כי "קוראים רציניים של ספרי עסקים עשויים להתאכזב מכמה עצות אבל יש כאן מספיק עצות חכמות כדי לספק את רוב מעריצי המתמחה".
היומון האמריקאי "סטטן איילנד אדוואנס" (אנ') כינה את הספר ואת העצות שבתוכו כ"קלות להבנה".
הערות שוליים

↑  "Nonfiction Book Review - Trump: The Way to the Top: The Best Business Advice I Ever Received", Publishers Weekly, 17 במאי 2004, נבדק ב-24 בספטמבר 2018 {{citation}}:  (עזרה)
↑  Haffenreffer, David (18 במאי 2004), "Actress Marks 25 Years On 'Young & Restless' - Political Book Bonanza - TV Ad Upfronts Week - Debut Of Fall TV Line Up", The Biz, CNN {{citation}}:  (עזרה)
↑  "Weekend Journal: Best Selling Books", The Wall Street Journal: W3, 28 במאי 2004 {{citation}}:  (עזרה)
↑  "Nonfiction Book Review - Trump: The Way to the Top: The Best Business Advice I Ever Received", Publishers Weekly, 17 במאי 2004, נבדק ב-24 בספטמבר 2018 {{citation}}:  (עזרה)
↑  Pike, Joe (17 ביוני 2004), "Mogul's book dealt local man a surprise Trump card", Asbury Park Press, Asbury Park, New Jersey: 53, נבדק ב-28 ביוני 2018 {{citation}}:  (עזרה)
↑  "Nonfiction Book Review - Trump: The Way to the Top: The Best Business Advice I Ever Received", Publishers Weekly, 17 במאי 2004, נבדק ב-24 בספטמבר 2018 {{citation}}:  (עזרה)
↑  Snyder, Tamar (8 באוגוסט 2004), "Teen, Donald Trump share similar literary path - Each has written a recently published book featuring easy-to-understand business advice", Staten Island Advance: A27 {{citation}}:  (עזרה)
| דונלד טראמפ |
| --- | --- | --- |
| הורים | פרד טראמפ • מרי טראמפ |  |
| אחים | מריאן טראמפ • פרד טראמפ (הבן) • אליזבת טראמפ • רוברט טראמפ |  |
| נשים | איוונה טראמפ • מרלה מייפלס • מלאניה טראמפ |  |
| ילדים | איוונקה טראמפ (הנשואה לג'ארד קושנר) • דונלד טראמפ ג'וניור • אריק טראמפ (נשוי ללארה טראמפ) • טיפאני טראמפ • בארון ויליאם טראמפ |  |
| אירועים במהלך כהונתו הראשונה כנשיא ארצות הברית | השבעתו לנשיאות (2017) • עסקת הנשק האמריקאית–סעודית (2017) • התקיפה האמריקאית בסוריה (2017) • נאום ירושלים (2017) • פסגת ארצות הברית – קוריאה הצפונית בסינגפור (2018) • העברת שגרירות ארצות הברית בישראל לירושלים (2018) • פסגת האנוי (2019) • הכרת ארצות הברית בריבונות ישראל על רמת הגולן (2019) • הפסגה באזור המפורז הקוריאני (2019) • הליך הדחתו (2019) • התקיפה בנמל התעופה הבין-לאומי בבגדאד (2020) • עסקת המאה (2020) • מגפת הקורונה בארצות הברית (2020) • רצח ומחאות ג'ורג' פלויד (2020) • הסכמי אברהם (2020) • הבחירות לנשיאות ארצות הברית 2020 • ההסתערות על הקפיטול (2021) • הליך הדחתו ומשפט ההדחה השני (2021) |  |
| אירועים במהלך כהונתו השנייה כנשיא ארצות הברית | השבעתו לנשיאות (2025) |  |
| דברים בבעלותו או על שמו | ארגון טראמפ • מגדל טראמפ העולמי • בניין טראמפ • מגדל טראמפ • הספרייה הנשיאותית על שמו • רמת טראמפ • מיס תבל • מיס ארצות הברית • נאופלפה דונלדטראמפי • יקב טראמפ • טראמפ הפקות • טראמפ שאטל • לרשימת עסקיו המלאה |  |
| ספריו | טראמפ: האמנות שלי – איך לעשות עסקים (1987) •  טראמפ: להישרד בצמרת (1990) • טראמפ: אמנות הקאמבק (1997) • אמריקה שמגיעה לנו (2000) • איך להתעשר (2004) • הדרך לפסגה (2004) • טראמפ 101 (2006) • רוצים שתהיו עשירים: שני אנשים - מסר אחד (2006) • לחשוב בגדול - להצליח בגדול: בעסקים ובחיים (2007) • תחשוב כמו מנצח (2009) • מגדל טראמפ (2011) • אמריקה הנכה (2015) |  |
| אחר | אש וזעם • פרשת טראמפ–אוקראינה • דו"ח מולר • מחאות נגד דונלד טראמפ • טראמפיזם • תסמונת השיגעון מטראמפ |  |
ערך זה הוא קצרמרבנושא ספרים. אתם מוזמנים לתרום לוויקיפדיה ו.